Den Vest-Sjællandske Avis, 1821-07-28
Den 16de Juli har de Franske Pairers Tribunal afsagt Dommen over de Personer, som vare anklagede for Deeltagelse i Conspirationen af 19de August f. A., den lyder saaledes: at Dommen over Mazinu kan endnu ikke afsiges, at 24 af de Anklagede ere blevne friekiendte; at Nantil, Lavocat og Rey ere dømte til Døden; Laverderie, Trogoff og Delammotte ere dømte til 5 Aars Arrest og 2000 Frankers Mulkt, og de øvrige Deeltagere til mindre Straffe af samme Natur. – Man melder fra Liffabon, at de Portugisiske Tropper have rømmet Montevides den 24de April, en nødvendig Følge af Kongens Beslutning, at ville komme tilbage til Europa. - Paa den Azoriske Øe Terceire var den Portugisiske Constitution bleven proclameret; men den 3die April bevirkede Militairen en Contrarevolution, beskod Regieringspallastet, myrdede General Aranjo, som stod i Spidsen for de Constitutionelle og indførte paa nye den gamle Forfatning; en stor Uorden hersker paa Øen, da al Krigstugt er opløst og Soldaterne begaae de største Udsvævelser. - To Russiske Fregatter ere ankomne til Lissabon fra Rio Janeiro; de havde den Russiske og den Danske Minister ombord. Hs. Majestæt Kongen af Portugal har siden sin Ankomst til Lissabon fanctioneret tre Decreter; hvoraf det første bestemmer, at Kongen ikke kan ansætte Udlændinger uden med de Cortes Samtykke; det andet: at Kongen ikke kan førend hele Constitutionen bliver indført, afskedige den militaire Chef i Lissabon og i Oporto og Overpolitie-Jntendanterne; og det tredie, at det ikke maae være Greve Palmella og de øvrige Hoffolk, som Kongen har bragt med sig fra Rio Janeiro tilladt at komme i Land, førend nærmere Bestemmelser ere blevne trufne. Der vedbliver at hænge et hemmelighedsfuldt Slør over de Europæiske Magters Forhold ved de store Begivenheder i Tyrkiet, og hvo kan dog tvivle paa at en Deeltagelse deri vil finde Sted? den hellige Alliances Formaal synes bestemt at udkræve den, og de offentligt erklærede Grundsætninger, ikke at ville tillade Militairen at forvandle sig fra en adlydende til en herskende Stand i Staten, synes at maatte finde Anvendelse ved denne Leilighed; thi i hvilket Land raader Krigsmagten paa en meere overmodig og tøileløs Maade end i Tyrkiet; desuden har visse Staters Politik været bestandig henvendt paa dette Land, som deres vigtigste Formaal, men just denne udmærkede politiske Vigtighed sagtner Begivenhederne i deres Gang og giver Diplomatiken en saamegen større og forberedende Beskiæftigelse. Man har derfore Grund til at formode, at saa vigtige politiske Forhandlinger, som nogensinde have fundet Sted, beskiæftige for Øieblikket de Europæiske Cabinetter. Søe magterne ville blive opmærksomme paa, at dersom den Russiske Ørn bliver plantet paa Constantinopels Mure og kommer til at udbrede sine Vinger over Dardanellerne og Bosphorus, saa vil Ruslands Marine ved Mængden af de duelige Græske Søefolk, hvoraf den da vilde komme i Besiddelse, snart hæve sig til en Storhed, som kunde svare til dets Landmagt, hvilken efter det nyeste og lærdeste Værk man har over Rusland nu udgiør 989, 117 Mand af de meest øvede og fortreffelige Tropper. Men uagtet alle de betænkelige Synspunkter, som vise sig fra saamange Sider, kan man dog ikke antage, at det oplyste og christelige Europa vil lade Christendommens og Culturens Sag i Stikken, og man kan betragte det som en ikke usandsynlig Formodning, at det vil blive Udfaldet af det nærværende Øiebliks vigtige politiske Forhandlinger, at der vil blive forlangt af Porten, at den indrømmer visse Provinser til sine Christelige Under saatter, hvori de kunne leve afhængige og sikkre under de Europæiske Magters Beskyttelse; da dette er den eneste Garantie, den formaaer at opstille, med mindre, som saamange andre Betragtninger destoværre lade formode, de politiske Begivenheders Strøm skulde af sig selv tage en stærkere Fart og bortrive Jordens Rolighed og Fred og Menneskehedens Forhaabninger i sine trængselfulde Hyroler. Udfaldet maae nu blive som det vil, saa er dog det nærværende Øieblik af politisk Taushed og diplomatisk Virksomhed ikke uden en stor Jnterresse. Grækerne fortsætte deres Friehedskamp paa egen Haand saa godt de kunne og ikke uden Held og Fremgang, og en almindelig Deeltagelse ledsager deres Foretagender; Skrifter og Landkort, som angaae Grækerne finde nu en rivende Afsætning i Udlandet. Og i Henseende til Politikkens Gang moerer Publikum sig med Rygter, indtil de blive afløste af Begivenheder. Man hører ikke noget om, at den Russiske Ambassadeur er afreist fra Bujukdere; men man siger, at Porten ikke lader ham længere faae de Breve, som ankomme til ham. Fem Biskopper ere paa nye blevne ophængte i Constantinopel. J Franske Blade fortælles: at Russerne have allerede besat Galacz og ere med 2 Colonner paa Marschen til Constantinopel; men de Østerrigske Blade tie derom. J Smyrna har den Russiske Consul Hr. Bernard, opfordret de Russiske Kiøbmænd til at indskibe sig paa første Ordre. En Russisk Brig, som har en Ladning Krudt, Blye og Geværer ombord og var bestemt til Morea er indløben i Marseille. En Russisk Fregat er ankommen paa Kiøbenhavns Rhed.